Doložka finančných, ekonomických, environmentálnych vplyvov a vplyvov na zamestnanosť

1.	Odhad dopadov na verejné financie

Podľa údajov Ministerstva hospodárstva SR bude mať dočasné ochranné opatrenie pozitívny vplyv na štátny rozpočet vo výške cca 12 mil. Sk (odvody zo zisku a dane od domácich výrobcov). Pozitívny vplyv na saldo obchodnej bilancie Slovenskej republiky sa odhaduje na cca 100 mil. Sk.

2.	Odhad dopadov na obyvateľov, hospodárenie podnikateľskej sféry a iných právnických osôb

Podpora a ochrana domácich výrobcov dusičnanu amónneho zabráni nenapraviteľnej, alebo len ťažko napraviteľnej vážnej ujme výrobnému odvetviu. Táto ujma by sa prejavila v poklese výroby liadku amónneho s vápencom/dolomitom o cca 10 % a výpadkom tržieb o cca 150 mil. Sk, čím by sa následne znížila tvorba prostriedkov na opravy a údržbu a mohlo by prísť k odstaveniu výrobní, čo by malo potom výrazný negatívny dopad na celé podniky v Slovenskej republike.

3.	Odhad dopadov na životné prostredie

Predkladaný návrh nariadenia vlády nemá vplyv na životné prostredie.

4.	Odhad dopadov na zamestnanosť 

Zavedenie ochranného opatrenia pomôže udržať zamestnanosť u slovenských výrobcov dusičnanu amónneho, zabráni poklesu produktivity práce na 1 zamestnanca a rastu nezamestnanosti v Slovenskej republike.